Što na prigovore da je riječ o 'irelevantnom natječaju' kažu organizatori, a kako Turistička zajednica Grada Zagreba dokazuje da je manifestacija Advent u Zagrebu hit u stvarnosti, a ne internetska varka, što im se imputira

Advent u Zagrebu drugi je put proglašen najboljom europskom predbožićnom manifestacijom, a uz čestitke se na društvenim mrežama pojavljuju i sumnje vezane u vjerodostojnost izbora. Dijelom su na njih utjecali neki medijski napisi po kojima je organizator natječaja European Best Destinations – irelevantan, u smislu da pokriva zanemariv dio tržišta. Osim toga, mnogi smatraju da su upitni kriteriji izbora. Tim pitanjem obratili smo se Darji Dragoje , voditeljici komunikacija TZ-a Zagreb (organizatora Adventa u Zagrebu ).

'Vi ste prvi novinar koji nas je pitao za komentar tih teza koje su plasirane u javnosti. No da se ne bi pomislilo kako je naša Turistička zajednica institucija koja je osvojila bezvrijednu nagradu pa sada sama i brani svoj 'beznačajni rezultat', bit će bolje da vam na uvid dostavim odgovor direktora European Best Destinations, web-platforme koju se u tim tekstovima diskreditira. Ono što je meni zanimljivo jest činjenica da više od 300 europskih nacionalnih i lokalnih TZ-ova surađuje s portalom EBD i uistinu ne znam kako bi se to moglo nazvati irelevantnim ili prijevarom. Dakle, mi smo ponosni na titulu i ne mislimo se braniti zato što smo je osvojili', kaže Dragoje.



Imamo podatke o tome koliko je glasova za Zagreb stiglo iz Hrvatske, a koliko iz drugih zemalja